**FAU møte 09.06.21, Oltedal skole.**

Tilstede: Tobias Harry Wittchen, Sabrina Oftedal, Camilla Christiansen, Enrico Graf og Målfrid Heien Førde.

Ikke tilstede: Tor Magne Auestad, Harald Dirdal.

**Evaluering av vårballet for ungdomskolen:**

Det var en vellykket gjennomføring av vårballet. Elevene var veldig glade for at det kunne bli gjennomført m.t. på smittesituasjonen.

Det ble litt lite brus så til neste år bør vi regne 2 x 0,5l brus pr. elev. Alle planlagte aktiviteter utenom limbo ble gjennomført. Ballongbuen synes alle var stas. Denne blir tatt vare på og kan brukes igjen ved innkjøp av nye ballonger. Vi ser frem til gjennomføring av juleball på slutten av året.

**Skolegårdsfest:**

Skolegårdsfesten pleier å bli gjennomført rett før sommeren, men vi ønsker å flytte dette til september før høstferien. Skolen har lite felles treffpunkt i oppstarten av et skoleår, og det kan være en fin måte å inkludere nye og bli kjent.

**Informasjon og status på satsinga IBS (Inkluderende barnehage- og skolemiljø):**

Skolen er med i et læringsmiljøprosjekt som er et tilbud til kommuner med barnehager og skoler som ønsker å jobbe med læringsmiljø og mobbing.

Skolen får i prosjektet veiledning av et team satt sammen av fagpersoner fra Læringsmiljøsenteret og erfarne skole- og barnehagefolk.

Lærere fra Oltedal skole har nå gjennomført flere digitale foredrag om forebygging, avdekking og håndtering av mobbing.

Det ble drøftet hvor viktige klassekontaktene er for å få til sosiale sammenkomster med elever og foresatte. Dette kan være med å skape et mer inkluderende miljø.

**Trafikalt grunnkurs:**

Det vil bli mulighet for å ha trafikalt grunnkurs som valgfag.

Det vil være et gratis kurs for elevene. Mørkekjøring vil ikke være en del av kurset.

**FAU skoleåret 2021/22:**

Tobias Harry Wittchen, Tor Magne Auestad og Harald Dirdal går av og inn kommer Ellen Meyer, Halvard Oftedal og Hilde-Christin Paulsen. Det er ikke satt dato for oppstartmøte til høsten.